Page:Diplomacy and the Study of International Relations (1919).djvu/254

 d'obeyr à l'article de son instruction, qui luy commande de donner advis de tout ce qui se passe, sans rien retenir en son arbitrage, quoy qu'il le iugeast pour le mieux: il suffit à un Ministre de bien accomplir le devoir de sa charge, sans se mesler d'autre chose,'

'Il faut qu'un Ambassadeur tienne tousiours sa creance en suspens, & qu'il examine iudicieusement l'origine de ses advis pour discerner les bons d'avec les mauvais. Neantmoins il doit en l'apparence essayer à persuader qu'il les croit, & avec telle dexterité, que celuy qui seroit venu tout exprès pour le tromper, s'en retourne trompé soy-mesme: & n'y a rien dequoy l'Ambassadeur se doive plus garder que de donner à connoistre qu'il se défie, d'autant que plusieurs qui craignoient d'estre trompez, ont eux-mesmes donné occasion de l'estre. Tybere ne voyoit point de qualité en luy plus estimable que sa naturelle dissimulation qu'il possedoit; ce fut aussi celle qui luy aida le plus à regner, à ce que dit Tacite. Bref, de la diversité des affections que l'Ambassadeur reconnoist en divers sujets, & dans la varieté des temps, en les examinant avec un meur iugement, & un esprit éveillé, il doit composer une regle certaine, & un art pour comprendre le sens des paroles, & penetrer les intentions d'autruy. Les sciences prindrent ainsi leurs commencemens sur la prudente consideration des choses particulieres, parce que les hommes estans curieux d'en remarquer les ordinaires evenements, & les incertitudes vindrent enfin à distinguer le necessaire d'avec le fortuit, & de cela composerent une science, une opinion, ou une coniecture: & les Medecins usans de mesme consideration aux maladies particulieres formerent les preceptes de leur art, & les doctrines universelles. Cette admirable figure de Venus que fit Zeuxis fut-elle pas composée de plusieurs traits de differents visages? aussi acheva-t'il un ouvrage qui sembloit surmonter la Nature; car il mit au iour une beauté parfaite. De mesme l'Ambassadeur, en voyant beaucoup, & écoutant plusieurs personnes,